КНИТУ һәм "Газпромнефть-битум материаллары" химия өлкәсендә белгечләр әзерләү өчен көчләрен берләштерәчәк

	"Газпромнефть – битум материаллары" Казан милли тикшеренү технология университеты белән берлектә яңа магистр программасынна старт бирә. Химия өлкәсендә белгечләр әзерләү КНИТУның алдынгы инженерлык мәктәбе – "Промхимтех" мәйданчыгында башкарылачак. Белем бирү проекты югары квалификацияле фәнни кадрлар әзерләүне күздә тота. 	 Бу аеруча "Газпромнефть-битум материаллары" өчен актуаль, чөнки фәнни-тикшеренү үзәге «Новоорловская» махсус икътисади зонасында "Газпромнефть-сәнәгать инновацияләре" лаборатория - пилот комплексы белән бергә урнашачак. Үз чиратында, студентлар карьера башында кирәкле компетенцияләрне генә үзләштереп калмыйча, тикшерү ысулларын нәтиҗәлерәк өйрәнә һәм үзләштерә алачаклар. Яңа белем бирү программасын ачу кысаларында югары уку йорты һәм предприятие вәкилләренең очрашуы узды, анда алга таба хезмәттәшлек итү, КНИТУ белгечләре өчен җитештерүдә стажировка оештыру, тәҗрибә алмашу мәсьәләләре турында фикер алыштылар. «Газпромнефть – битум материаллары» экспертларына нефть, химия һәм нанотехнологияләр институты һәм химияне тирәнтен өйрәнүче балалар өчен лицей-интернат эше турында сөйләделәр. Моннан тыш, предприятие белгечләре нефть һәм газ эшкәртүнең химик технологиясе кафедрасында магистрлык диссертацияләрен яклау процедурасында катнаштылар. Ксения Политаева, «Газпромнефть – битум материаллары» генераль директорының персонал белән эшләү һәм оештыру үсеше буенча урынбасары: «Хезмәткәрләр – безнең төп активыбыз, энергия чыганагы һәм яңа белемнәр. КНИТУ белән уртак белем бирү проекты безгә кирәкле белгечләр генә түгел, ә берничә елдан Ватан юл тармагын үстерү белән шөгыльләнәчәк экспертлар әзерләргә мөмкинлек бирәчәк. Югары уку йорты үзенең фундаменталь фәнни базасы һәм көчле химик-технологик профиле белән билгеле. Безнең өчен нәкъ менә шушы юнәлештәге яшь белгечләрне җәлеп итү мөһим. Бу җитештерү үсеше белән дә, фәнни-тикшеренү блогын киңәйтү планнары белән дә бәйле. Без экспертизаны студентлар белән уртаклашырга әзер, алар киләчәктә алган тәҗрибәләрен юл төзелешендә яңа карарлар табуга юнәлтә алачак. Наталья Башкирцева, КНИТУның нефть, химия һәм нанотехнологияләр институты директоры: «Безнең нефть һәм газ эшкәртүнең химик технологиясе кафедрасы чын мәгънәсендә көчле битум мәктәбенә ия. Бу «Газпромнефть-битум материаллары» белән берлектә эшләү өчен фәнни – тикшеренү нигезен сала". Фото: "Газпромнефть-битум материаллары" матбугат хезмәте Реклама 
	---	
Матбугат.ру

	№ --- | 11.07.2023	


